ثورة
هنا بغضب
أنا مصرية وست
أنا اشتركت في العملية السياسية لو يتنفع نسميها كده
طبعا بالذات بعد ٢٠١١
أو خلال ٢٠١١
وكمية... الأسئلة و... المقابلات والمناقشات اللي اتسألت فيها
عن كوني ست ومصرية والثورة حاجة سخيفة وعبثية وجاهلة
ومش بس من الاعلام العالمي أو أصحاب أو باحثين
أو ناس ما عنديش فكرة هما مين وبيعملوا إيه
بس كمان الإعلام المحلي اللي اتعدوا
بنفس الأسئلة ويمكن هما صح يمكن يعرفوا أكتر عشان ده الجارديان
فيلا نفس أسئلتهم
عمر ما كان الموضوع له علاقة بست ولا راجل في الشوارع
ومحاولة أننا نحارب عشان ده حقنا احنا كمان
كانت فعلا لحظة مجردة كل الناس فيها مواطنين بس
وماكانش فيه حاجة زي احنا الستات عايزين نلعب دور
خالص وفي ولا مرحلة عمرية
عمر ما كان عليا ادافع عن موقفي كست
وعمري ما حسيت أن فيه راجل عايز يهيمن على مساحتي العامة
في الفترة دي طبعا وهي رومانسية تماما
لمدة ١٨ يوم، مافيهاش حاجة حقيقية، أو هي مش الحياه الواقعية
الثورة... لمدة كام سنة كنت فاكرة أنها أحسن حاجة حصلت في حياتي
ومش قادرة احدد دلوقتي في سنة ٢٠١٥
لو كانت أحسن حاجة ولا أصعب حاجة بس مش الأوحش
لما، لما... تكوني شخص طبيعي مش مهموم
وفاكرة أنك حددتي أهدافك في الحياه
وحاجة كبيرة تخبطتك وتغير كل مبادئك
وتواجهي أسئلة زي هل أنا مستعدة أموت عشان مؤمنة بالعدالة؟
أو هل أنا مستعدة اتضرب بالرصاص عشان مش عايزة اهرب؟
عشان مش حاسة أني بهرب ليه بهرب؟ ليه هو بيجري ورايا؟
فلما الأسئلة دي تخبطك
وأنتي... ساعتها كنت فاكرة أن معنديش مانع أموت عشان مؤمنة بده
وكانت حاجة بطولية وشاعرية وكل ده
وبتفتكري أن ده للأفضل
وفيه ناس كتير ماتت وناس كتيرة سابت مبادئها
أنا مش بطولية خالص
أنا أقل كمان
وتبصى على دلوقتي والناس نسيت كل حاجة
فيه ناس بتتحبس في التلات سنين اللي فاتوا
وناس كملت طريقها
والناس اللي محبوسة في حالة إنكار
أعتقد أننا في حالة نكران احنا مش فاهمين أن الموضوع خلص
بيحصل بالطريقة الصعبة بتحصل لما تمشي في شوارع مهمة
وفيها ذكريات كتير وهي شوارع عادية بقت شوارع عادية من تاني
فيه كافيهات وقهاوي وناس بتتكلم والمدارس فاتحة
وناس بتبيع حاجات ومافيش ذكرى ملموسة للي كانت بتمثله
لما تبقى عارف ناس كانوا مهمين قبل كده
ودلوقتي بيمثلوا حاجات مختلفة تماما
وتبصلهم في عينهم وتقول بجد؟ ازاي تعمل كده؟
وهما ما عندهمش مشكلة مع ده
وحتى مش عارفة... عارفة ازاي أخرج من مرحلة الإنكار خلاص
اما أني انسى أن احنا حاولنا ندعم حاجة مؤمنين بيها
أو أني أكمل رومانسية واقول هتحصل برضوا في الاخر
وعمرها ما بتبقى سهلة وده اللي فضل يقولهونا ثوار قدام
عمرها ما بتبقى سهلة احنا ابتدينا في السبعينات ودلوقتي الدور عليكوا تكملوا
صديق ليا وصفها
اكنك بتسيبي حد وانتي مش عايزة تسيبيه
وتقولي لنفسك كده احسن وهنتقابل تاني
بس من جواكي عارفة أن دي النهاية وعايزة تاخديها واحدة واحدة
الثورة مش زي ما كنا فاكرينها
مش حاجة زي الخير ضد الشر
أو أبيض وأسود
اما تاخد موقف عشان قناعاتك أو ما تبقاش بني آدم كويس
ما عندكش مبادئ
الموضوع معقد أكتر من كده بكتير
وهو
ب... بياخد حتة منك
هو مش حاجة بس بتواجهيها في الحياة كشئ بتعيشيه فيه في سياق
وبعديها تبقي كويسة العاصفة تمر وحياتك بتكمل
لو فعلا كنتي عايشة اللحظة دي لو حد فعلا شافها بنفسه
بتاخد حاجة منك
تحديدا كست، اللي بفتكره جدا
كانت لحظات، لحظة في مسيرة
في الأول في ال١٨ يوم واللي لسه ما كانتش فيها قومية أوي
كان فيه حاجز أمني قافل الطريق عشان المسيرة وأنا ما كنتش قدام، كنت ورا
وكان فيه ست كبيرة لابسة فستان أسود ده الفستان التقليدي اللي بيلبسوه
وكان فيه البوليس واقف ومافيش تعبيرات على وشهم
مافيش عاطفة في عيونهم شكلهم كده ومش عارفين ايه اللي بيحصل
وهي كانت بتزعق، افتحوا افتحوا الناس جاية وهو مش بيتفاعل، كان عامل كده
كانت لحظة مظلمة جدا بس قلبت ضحك هي كانت بتمشي
عارفة لما أم تخش تجري ورا عيل
عمالة تقوله أقفل التليفيزون وهو مش عايز، بتمشي كده
وبتخش تقوم ضرباه بالقلم جامد
وهو صغير، شكله صغير وشنبه صغير وهو رفيع جدا
وهي عمالة تزعق، أنا مش قلتلك تفتح الحواجز وأنت مش بتسمع الكلام
مش بكلمك أنا؟
وفي اللحظة دي بتشوفي فعلا الحدس النسائي بيشتغل
حتى مش بتفكر أن ده البوليس أو أن دي مظاهرة
خالص، هو بالنسبة لها أنا كبيرة وهو صغير وعندي حق اضربه. بكل بساطة
ده بيبسط لما اشرح أنا كنت شايفة الستات ازاي
لما الناس تسألني، هي الستات اتحررت بسبب الثورة؟
كست، أنتي حاسة أنك كسبتي مساحتك في الحياة العامة؟
والأسئلة الهبلة دي برضوا بتتسئل
وكلها بترجع لأمثلة زي دي للستات ملايين من الستات زي دي
متأكدة أنه فيه منهم في كل مظاهرة أو اعتصام
كان حدسهم النسائي هو اللي بيحركهم تماما
مافيش دوافع سياسية مافيش حقوق المواطنة
كانت حاجة نقية كده وجميلة